De behmische Dudlsock-Musi (tschechisch: Dudácká muzika) is a typische Fuam vo da Voiksmusi im westlichn und siidlichn Behman. Ois Hochbuagn vo dera Musi göötn de Städt Strakonitz/Strakonice in Siidbehman und Taus/Domažlice in da historischn Region Chodnlaund (Chodsko) in Westbehman. De behmische Dudlsock-Musi is aa eng mid de Trachtlagruppm vo de jeweulichn Regionan vabundn, so wia im boarischn Sprochraum oft de Blechmusi.